CELEX: 62007CN0533
Language: sl
Date: 2007-11-29 00:00:00
Title: Zadeva C-533/07: Predlog za sprejetje predhodne odločbe, ki ga je vložilo Oberster Gerichtshof (Avstrija) 29. novembra 2007 – Falco Privatstiftung in Thomas Rabitsch proti Giseli Weller-Lindhorst

9.2.2008   
            
            
               SL
            
            
               Uradni list Evropske unije
            
            
               C 37/15
            
         Predlog za sprejetje predhodne odločbe, ki ga je vložilo Oberster Gerichtshof (Avstrija) 29. novembra 2007 – Falco Privatstiftung in Thomas Rabitsch proti Giseli Weller-Lindhorst
   (Zadeva C-533/07)
   (2008/C 37/20)
   Jezik postopka: nemščina
   Predložitveno sodišče
   Oberster Gerichtshof
   Stranke v postopku v glavni stvari
   
      Tožeči stranki: Falco Privatstiftung, Thomas Rabitsch
   
      Tožena stranka: Gisela Weller-Lindhorst
   Vprašanja za predhodno odločanje
   
               1.
            
            
               Ali je pogodba, s katero imetnik nematerialne pravice premoženjskega prava svojemu pogodbenemu partnerju priznava pravico do izkoriščanja te pravice (licenčna pogodba), pogodba o „opravljanju storitev“ v smislu člena 5(1)(b) Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (bruseljska uredba št. I) (1)?
            
         
               2.
            
            
               V primeru pritrdilnega odgovora na prvo vprašanje:
               
                           2.1.
                        
                        
                           Ali se storitve opravljajo v vsakem kraju v državi članici, v katerem je dovoljeno izkoriščanje pravice po pogodbi in se tudi dejansko opravlja?
                        
                     
                           2.2.
                        
                        
                           Ali se storitve opravljajo na kraju stalnega prebivališča ali glavne uprave dajalca licence?
                        
                     
                           2.3.
                        
                        
                           V primeru pritrdilnega odgovora na vprašanje 2.1. ali na vprašanje 2.2., ali ima pristojno Sodišče tudi pooblastilo za odločanje o nadomestilih, ki izhajajo iz izkoriščanja pravice v drugi državi članici ali tretji državi?
                        
                     
         
               3.
            
            
               V primeru nikalnega odgovora na vprašanje 1 ali 2.1. in 2.2., ali se pristojnost za plačilo nadomestila v skladu s členom 5(1)(a) in (c) bruseljske uredbe št. I še vedno določi v skladu z načeli, ki izhajajo iz sodne prakse Sodišča v zvezi s členom 5(1) Konvencije z dne 27. septembra 1969 o sodni pristojnosti in izvrševanju sodnih odločb v civilnih in gospodarskih zadevah (bruseljska konvencija)?
            
         
      (1)  UL L 12, str. 1.